b'\n_START_ARTICLE_\nPitk\xc3\xa4lammi (Nokia)\n_START_SECTION_\nMaantietoa\n_START_PARAGRAPH_\nLampi on 350 metri\xc3\xa4 pitk\xc3\xa4, 100 metri\xc3\xa4 leve\xc3\xa4 ja sen pinta-ala on 2,3 hehtaaria. Siihen ei laske luontaisia eik\xc3\xa4 kaivettuja ojia eik\xc3\xa4 sill\xc3\xa4 ole selv\xc3\xa4\xc3\xa4 laskuojaa. Sadanta ilmeisesti suotuu pohjaveden kautta muualle valuma-alueesella. Veden laskennallinen viipym\xc3\xa4 j\xc3\xa4rvess\xc3\xa4 on 313 vuorokautta. Lammen rantaviivan pituus on 850 metri\xc3\xa4 ja rannat ovat p\xc3\xa4\xc3\xa4asiassa soistunutta mets\xc3\xa4\xc3\xa4. Lampi on autio, mutta lammen etel\xc3\xa4rantaan johtaa polkuverkoston yksi polku. L\xc3\xa4nsirannan ohittaa toinen polku.\n_START_SECTION_\nVedenlaatu\n_START_PARAGRAPH_\nPitk\xc3\xa4lammen vedenlaatua on tutkittu vuosina 1982, 1987 ja 1990\xe2\x80\x932015. Vesi oli hapanta jo vuonna 1982 ja sit\xc3\xa4 se on edelleen. Lammen pieni valuma-alue on mets\xc3\xa4valtaista ja karua, mink\xc3\xa4 vuoksi vesi on ruskean v\xc3\xa4rist\xc3\xa4 ja humuspitoista. Lammen puskurikyky happamoitumista vastaan on heikko. Pitk\xc3\xa4lammen ravinnetaso on hieman korkeampi kuin alueen muissa j\xc3\xa4rviss\xc3\xa4. Veden ravinnepitoisuudet ovat liev\xc3\xa4sti rehev\xc3\xb6ityneen j\xc3\xa4rven tasolla. Vaikka j\xc3\xa4rven happitalous on tyydytt\xc3\xa4v\xc3\xa4, j\xc3\xa4\xc3\xa4 veden talven l\xc3\xa4mp\xc3\xb6tilakerrostumisen j\xc3\xa4lkeinen kev\xc3\xa4tt\xc3\xa4yskierto vaillinaiseksi ja pohjan l\xc3\xa4helle j\xc3\xa4\xc3\xa4 pysyv\xc3\xa4 alusvesikerros. Alusvedess\xc3\xa4 esiintyy kes\xc3\xa4isin happikato, jolloin sedimentteihin laskeutuneet ravinteet alkavat liueta takaisin veteen. Syksyll\xc3\xa4 t\xc3\xa4yskierto onnistuu yleisesti paremmin ja silloin my\xc3\xb6s lammen pohjavesi hapettuu. Lampi soveltuu tyydytt\xc3\xa4v\xc3\xa4sti tai v\xc3\xa4ltt\xc3\xa4v\xc3\xa4sti virkistysk\xc3\xa4ytt\xc3\xb6\xc3\xb6n.\n_START_SECTION_\nNatura 2000\n_START_PARAGRAPH_\nPitk\xc3\xa4j\xc3\xa4rven vesialue ei kuulu Natura 2000 -verkostossa Nokian Kaakkurij\xc3\xa4rviin, mutta sen lounais- ja it\xc3\xa4rannat kuuluvat siihen. Natura-alueen yhten\xc3\xa4inen enklaavi muodostuu it\xc3\xa4isen Hein\xc3\xa4j\xc3\xa4rven (osa), Porrasj\xc3\xa4rven, Pienen Porrasj\xc3\xa4rven, Juottoj\xc3\xa4rven, Kallioj\xc3\xa4rven ja Ruokej\xc3\xa4rven ymp\xc3\xa4rist\xc3\xb6ist\xc3\xa4 ja vesialueista.\n_START_SECTION_\nHistoriaa\n_START_PARAGRAPH_\nLammen nimitys oli aiemmin my\xc3\xb6s Pitk\xc3\xa4lampi. J\xc3\xa4rven l\xc3\xa4himeneisyydess\xc3\xa4 ei ole havaittavissa mit\xc3\xa4\xc3\xa4n muutoksia.'